Det bliver direktøren for Musikteatret i Holstebro, Lars Sennels, som skal løfte arven i Horsens Ny Teater efter Frank Panduro, der blev danmarkskendt for at hente navne som Bob Dylan og Rolling Stones til den lille østjyske provinsby. Den 43-årige Sennels har 10 år på bagen som direktør ved Musikteatret og var tidligere informationschef hos den navnkundige kollega Ernst Trillingsgaard, Aalborg Kongres & Kultur Center. Sennels er ifølge sin nye bestyrelsesformand, Orla Kjeld Bothe, valgt blandt "flere dygtige og kvalificerede ansøgere" til jobbet. /ritzau/

Referat:
Tidligere informationschef i Aalborg skal lede Horsens Ny Teater